Todghos tarpeklis

Todghos tarpeklis arba Todros tarpeklis () – tarpeklis Maroke, Aukštojo Atlaso kalnuose, netoli Tingiro miesto. Todghos tarpeklis driekiasi lygiagrečiai Dadeso tarpekliui. Jo ilgis ~40 km, iš kurių vaizdingiausi yra paskutiniai 600 m. Vietomis tarpeklis susiaurėja iki 10 m, o jo sienų aukštis pasiekia 160 m. Dugnas yra ~1500 m aukštyje. Tarpekliu eina asfaltuotas kelias tarp Tingiro ir Imilčilo. Po liūčių, tirpstant sniegui tarpeklio dugnu einantis vadis prisipildo vandeniu.

Todghos tarpeklis yra populiarus turistinis objektas.


Kategorija:Maroko geografija
Kategorija:Atlaso kalnai
Kategorija:Afrikos kanjonai ir tarpekliai